REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/556-15

17. decembar 2015. godine

B e o g r a d

**Z A P I S N I K**

**56. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 18. DECEMBRA 2015. GODINE**

Sednica je počela u 9,00 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Velinka Tošić, Tanja Tomašević Damnjanović, Dragan Paunović, Biljana Ilić Stošić, Mirjana Andrić, Miletić Mihajlović, Meho Omerović, Biljana Savović, Neđo Jovanović, Olgica Batić i Živan Đurišić.

Sednici je prisustvovao Vučeta Tošković (zamenik Vladimira Đukanovića).

Sednici nisu prisustvovali: Aleksandar Martinović, Vladimir Đukanović, Balint Pastor, Balša Božović i Jovan Marković, članovi Odbora, niti njihovi zamenici.

Sednici je prisustvovao narodni poslanik Zoran Živković.

Sednici je prisustvovao Nikola Selaković, ministar pravde.

Predsednik Odbora je konstatovao da su ispunjeni uslovi za rad i odlučivanje, nakon čega je predložio, a članovi Odbora **jednoglasno**  utvrdili sledeći

D n e v n i r e d :

1. Razmatranje lista kandidata i predloga odluka za izbor nosilaca javnotužilačkih funkcija u Republici Srbiji, koje je podnela Vlada;
2. Razno.

**PRVA TAČKA -** Razmatranje lista kandidata i predloga odluka za izbor nosilaca javnotužilačkih funkcija u Republici Srbiji, koje je podnela Vlada.

**Petar Petrović** je dao reč Nikoli Selakoviću kako bi obrazložio liste kandidata i predloge odluka za izbor nosilaca javnotužilačkih funkcija u Republici Srbiji, koje je podnela Vlada.

**Nikola Selaković** je istakao da je Vlada dostavila liste kandidata za izbor Tužioca za organizovani kriminal i Tužioca za ratne zločine, kao i predloe odluka za izbor javnih tužilaca u višim i osnovnim javnim tužilaštvima.

Objasnio je da je Državno veće tužilaca raspislo konkurs za izbor 85 nosilaca javnotužilačkih funkcija u Republici Srbiji, da je formiralo Komisiju koja je obavila razgovor sa kandidatima i doprinela utvrđivanju kriterijuma za utvrđivanje ispunjenosti uslova od strane kandidata za obavljanje funkcije javnog tužioca.

Rekao je da Državno veće tužilaca nije utvrdilo predlog odluke za izbor svih 85 javnih tužilaca, te da će obaviti naknadne razgovore sa kandidatima kako bi se u narednom periodu popunila sva upražnjena mesta.

Ukratko je opisao proceduru po kojoj je vršen odabir kandidata, istakavši da je ona bila veoma složena, obimna i veoma kvalitetno uređena podzakonskim aktima.

Istakao je da je Vlada dostavila Narodnoj skupštini liste na kojima je više kandidata za izbor Tužioca za organizovani kriminal i za izbor Tužioca za ratne zločine iz razloga velikog značaja koji ovi javni tužioci treba da imaju u sistemu pravosuđa, a koje je utvrdilo Državno veće tužilaca, čime se potvrđuje njihov kredibilitet.

Predsedavajući je nakon uvodnog izlaganja otvorio raspravu u vezi sa ovom tačkom Dnevnog reda u kojoj su učestvovali Neđo Jovanović, Olgica Batić, Zoran Živković, Nikola Selaković, Vučeta Tošković i Petar Petrović.

**Neđo Jovanović** je izrazio stav podrške u vezi sa dostavljenim listama kandidata i predlozima odluka za izbor javnih tužilaca, ali je naglasio da će poslalnička grupa SPS-a zadržati pravo da analizira pojedinačna personalna rešenja nakon čega će zauzeti konačan stav o pojeidnim predlozima i na taj način doprineli izboru najboljih kandidata.

Rekao je da bi Narodnoj skupštini bilo lakše da izabere Tužioca za organizovani kriminal i Tužioca za ratne zločine da je Vlada dostavila liste sa dva kandidata, ali je ukazao na dve vrste kriterijuma koji se uzimaju u obzir prilikom izbora. Jednu grupu čine kriterijumi koje je moguće egzaktno utvrditi, kao što je stepen stručnosti pojedinog kandidata, broj predmeta koje je pojedini kandidat imao u radu, broj oslobađajućih presuda u odnosu na broj pravosnažno podignutih optužnica itd., dok je dostojnost pojedinog kandidata teško utvrditi, s obzirom na mogućnost postojanja izvesnih okolnosti koje nisu poznate članovima Državnog veća tužilaca. S tim u vezi je posebno naglasio značaj koji Narodna skupština ima prilikom izbora javnih tužilaca između više kandidata.

**Olgica Batić** je podržala stav koji je izneo Neđo Jovanović i rekla da će posebnu pažnju posvetiti analizi pojedinih predloženih kandidata za javnotužilačke funkkcije.

**Zoran Živković** je izneo stav da je postupak za predlaganja kandidata za izbor za javne tužioce u osnovnim i višim javnim tužilaštvima veoma korektno sproveden, ali da predlaganje lista kandidata za izbor Tužioca za organizovani kriminal i Tužioca za ratne zločine koja sadrži znatno veći broj kandidata u odnosu na to da po jedan tužilac treba da bude izabran na ove funkcije, predstavlja prebacivanje odgvornosti sa Državnog veća tužilaca i Vlade na Narodnu skupštinu.

S tim u vezi je rekao da će narodnim poslanicima biti veoma teško da odluče za kog od predloženih kandidata treba da glasaju samo na osnovu biografija koje su dostavljene uz liste, posebno imajući u vidu da su u pitanju veoma raznorodna radna iskustva koja predloženi kandidati imaju.

**Nikaola Selaković** je istakao da je veoma značajno da pri izboru javnih tužilaca na najznačajnije javnotužolačke funkcije, kao što je Tužilac za organizovani kriminal i Tužilac za ratne zločine upravo najveću odgovornost treba da ponesu i podele najznačajnije državne institucije, kao što su Narodna skupština, Vlada i Državno veće tužilaca.

Naglasio je da je ovakva praksa postojala i u drugim državama u procesu pridruživanja Evropskoj uniji.

Ukazao je da svi predloženi kandidati u potpunosti ispunjavaju uslove u pogledu stručnosti, dostojnosti, kvaliteta njihovog rada, kao i da je te elemente cenilo Državno veće tužilaca prilikom pripremanja lista kandidata koje je dostavila Vladi, a da je na Narodnoj skupštini da kroz knstruktivnu raspravu i izbor između više kandidata ispravi pojedine nelogičnosti, ukoliko ih je bilo.

**Vučeta Tošković** je podržao način predlaganja kandidata za izbor na javnotužilačke funkcije Narodnoj skupštini od strane Vlade, istakavši da ima puno poverenje u Državno veće tužilaca i Vladu.

**Petar Petrović** je pojasnio da će procedura glasanja na sednici Narodne skupštine u vezi sa podnetim listama kandidata za izbor Tužioca za organizovani kriminal i Tužioca za ratne zločine biti obavljena u skladu sa Poslovnikom Narodne skupštine, tako što će se glasatio pojedinačno za svakog predloženog kandidata, a biće izabran onaj kandidat koji bude imao najviše glasova narodnih poslanika.

Naglasio je da je postupak predlaganja kandidata koji je sprovelo Državno veće tužilaca bio veoma složen i naporan, s obzirom da je bio veliki broj prijavljnih kandidata, od kojih je najveći broj ispunjavao propisane uslove za nosioce javnotužilačkih funkcija.

Upoznao je članove Odbora sa sadržinom dopisa koji mu je upućen od strane Nacionalnog saveta bošnjačke nacionalne manjine, u kome se zahteva zastupljenost Bošnjaka pri izboru nosilaca javnotužilačkih funkcija. Rekao je da je ministar Selaković u vezi sa tim zahtevom dao detaljan odgovor na sastanku koji je održan dan ranije.

Predsedavajući je zaključio raspravu u vezi sa ovom tačkom dnevnog reda i predložio da Odbor za pravosuđe, državnu upravu i lokalnu samoupravu konstatuje da je Vlada Listu kandidata za izbor Tužioca za organizovani kriminal i Listu kandidata za izbor Tužioca za ratne zločine podnela kao ovlašćeni predlagač, u skladu sa članom 74. stav 2. Zakona o javnom tužilaštvu; te da predloži Narodnoj skupštini da prihvati odluke o izboru javnih tužilaca u višim javnim tužilaštvima i javnih tužilaca u osnovnim javnim tužilaštvima.

Odbor za pravosuđe, državnu upravu i lokalnu samoupravu je **većinom glasova**

I

Konstatovao da je Listu kandidata za izbor Tužioca za organizovani kriminal i Listu kandidata za izbor Tužioca za ratne zločine Vlada podnela kao ovlašćeni predlagač, u skladu sa članom 74. stav 2. Zakona o javnom tužilaštvu.

II

Odbor je odlučio da predloži Narodnoj skupštini da prihvati predloge odluka o izboru javnih tužilaca u višim javnim tužilaštvima, i to:

-Predlog odluke o izboru Nataše Krivokapić za javnog tužioca u Višem javnom tužilaštvu u Beogradu (broj 119-3441/15 od 17. decembra 2015. godine);

-Predlog odluke o izboru Ljiljane Zlatanović Janković za javnog tužioca u Višem javnom tužilaštvu u Leskovcu (broj 119-3455/15 od 17. decembra 2015. godine);

-Predlog odluke o izboru Milene Mrvić za javnog tužioca u Višem javnom tužilaštvu u Novom Pazaru (broj 119-3456/15 od 17. decembra 2015. godine);

-Predlog odluke o izboru Ksenije Branković za javnog tužioca u Višem javnom tužilaštvu u Negotinu (broj 119-3459/15 od 17. decembra 2015. godine);

-Predlog odluke o izboru Ivana Zarića za javnog tužioca u Višem javnom tužilaštvu u Čačku (broj 119-3460/15 od 17. decembra 2015. godine);

-Predlog odluke o izboru Mikice Milenkovića za javnog tužioca u Višem javnom tužilaštvu u Prokuplju (broj 119-3461/15 od 17. decembra 2015. godine);

-Predlog odluke o izboru Danijele Trajković za javnog tužioca u Višem javnom tužilaštvu u Vranju (broj 119-3463/15 od 17. decembra 2015. godine);

-Predlog odluke o izboru Borice Mitić za javnog tužioca u Višem javnom tužilaštvu u Nišu (broj 119-3468/15 od 17. decembra 2015. godine);

-Predlog odluke o izboru Dragane Marković za javnog tužioca u Višem javnom tužilaštvu u Valjevu (broj 119-3469/15 od 17. decembra 2015. godine);

-Predlog odluke o izboru Dragana Lopušine za javnog tužioca u Višem javnom tužilaštvu u Smederevu (broj 119-3473/15 od 17. decembra 2015. godine);

-Predlog odluke o izboru Đorđa Mahovca za javnog tužioca u Višem javnom tužilaštvu u Sremskoj Mitrovici (broj 119-3475/15 od 17. decembra 2015. godine);

-Predlog odluke o izboru Miroslava Krkelića za javnog tužioca u Višem javnom tužilaštvu u Subotici (broj 119-3479/15 od 17. decembra 2015. godine);

-Predlog odluke o izboru Zorana Ćurana za javnog tužioca u Višem javnom tužilaštvu u Zrenjaninu (broj 119-3484/15 od 17. decembra 2015. godine);

-Predlog odluke o izboru Zorana Obradovića za javnog tužioca u Višem javnom tužilaštvu u Šapcu (broj 119-3485/15 od 17. decembra 2015. godine);

-Predlog odluke o izboru Dejana Veljkovića za javnog tužioca u Višem javnom tužilaštvu u Kragujevcu (broj 119-3487/15 od 17. decembra 2015. godine);

-Predlog odluke o izboru Zorana Divjaka za javnog tužioca u Višem javnom tužilaštvu u Somboru (broj 119-3490/15 od 17. decembra 2015. godine);

-Predlog odluke o izboru Radoslava Vučkovića za javnog tužioca u Višem javnom tužilaštvu u Jagodini(broj 119-3492/15 od 17. decembra 2015. godine);

-Predlog odluke o izboru Bratislava Z. Petrovića za javnog tužioca u Višem javnom tužilaštvu u Kruševcu (broj 119-3494/15 od 17. decembra 2015. godine);

-Predlog odluke o izboru Avrama Antonijevića za javnog tužioca u Višem javnom tužilaštvu u Kraljevu (broj 119-3495/15 od 17. decembra 2015. godine).

III

Odbor je odlučio da predloži Narodnoj skupštini da prihvati predloge odluka o izboru javnih tužilaca u osnovnim javnim tužilaštvima, i to:

-Predlog odluke o izboru Ljubivoja Đorđevića za javnog tužioca u Prvom osnovnom javnom tužilaštvu u Beogradu (broj 119-3448/15 od 17. decembra 2015. godine);

-Predlog odluke o izboru Nebojše Popovića za javnog tužioca u Drugom osnovnom javnom tužilaštvu u Beogradu (broj 119-343449/15 od 17. decembra 2015. godine);

-Predlog odluke o izboru Slobodanke Raković za javnog tužioca u Osnovnom javnom tužilaštvu u Kragujevcu (broj 119-3450/15 od 17. decembra 2015. godine);

-Predlog odluke o izboru Jelene Ćurčić za javnog tužioca u Osnovnom javnom tužilaštvu u Požegi (broj 119-3451/15 od 17. decembra 2015. godine);

-Predlog odluke o izboru Renate Cvetanović za javnog tužioca u Osnovnom javnom tužilaštvu u Leskovcu (broj 119-3454/15 od 17. decembra 2015. godine);

-Predlog odluke o izboru Stanislava Stankovića za javnog tužioca u Osnovnom javnom tužilaštvu u Lebanu (broj 119-3457/15 od 17. decembra 2015. godine);

-Predlog odluke o izboru Dragice Rosić za javnog tužioca u Osnovnom javnom tužilaštvu u Raški (broj 119-3458/15 od 17. decembra 2015. godine);

-Predlog odluke o izboru Borisa Pavlovića za javnog tužioca u Trećem osnovnom javnom tužilaštvu u Beogradu (broj 119-3462/15 od 17. decembra 2015. godine);

-Predlog odluke o izboru Danijele Sinđelić za javnog tužioca u Osnovnom javnom tužilaštvu u Obrenovcu (broj 119-3464/15 od 17. decembra 2015. godine);

-Predlog odluke o izboru Dragana Nikolića za javnog tužioca u Osnovnom javnom tužilaštvu u Vladičinom Hanu (broj 119-3465/15 od 17. decembra 2015. godine);

-Predlog odluke o izboru Saše Milojkovića za javnog tužioca u Osnovnom javnom tužilaštvu u Velikom Gradištu (broj 119-3466/15 od 17. decembra 2015. godine);

-Predlog odluke o izboru Milorada Gajića za javnog tužioca u Osnovnom javnom tužilaštvu u Lazarevcu (broj 119-3467/15 od 17. decembra 2015. godine);

-Predlog odluke o izboru Snežane Dubajić za javnog tužioca u Osnovnom javnom tužilaštvu u Požarevcu (broj 119-3470/15 od 17. decembra 2015. godine);

-Predlog odluke o izboru Marka Dimitrijevića za javnog tužioca u Osnovnom javnom tužilaštvu u Užicu (broj 119-3471/15 od 17. decembra 2015. godine);

-Predlog odluke o izboru Milene Miljanić za javnog tužioca u Osnovnom javnom tužilaštvu u Ubu (broj 119-3472/15 od 17. decembra 2015. godine);

-Predlog odluke o izboru Milene Veljović za javnog tužioca u Osnovnom javnom tužilaštvu u Gornjem Milanovcu (broj 119-3474/15 od 17. decembra 2015. godine);

-Predlog odluke o izboru Dragane Popović za javnog tužioca u Osnovnom javnom tužilaštvu u Smederevu (broj 119-3476/15 od 17. decembra 2015. godine);

-Predlog odluke o izboru Nade Radmanović Grozdanić za javnog tužioca u Osnovnom javnom tužilaštvu u Sremskoj Mitrovici (broj 119-3477/15 od 17. decembra 2015. godine);

-Predlog odluke o izboru Tihomira Kneževića za javnog tužioca u Osnovnom javnom tužilaštvu u Vršcu (broj 119-3478/15 od 17. decembra 2015. godine);

-Predlog odluke o izboru Dejana Rakonića za javnog tužioca u Osnovnom javnom tužilaštvu u Novom Sadu (broj 119-3480/15 od 17. decembra 2015. godine);

-Predlog odluke o izboru Livije Panić Miletić za javnog tužioca u Osnovnom javnom tužilaštvu u Subotici (broj 119-3481/15 od 17. decembra 2015. godine);

-Predlog odluke o izboru Milana Kneževića za javnog tužioca u Osnovnom javnom tužilaštvu u Bačkoj Palanci (broj 119-3482/15 od 17. decembra 2015. godine);

-Predlog odluke o izboru Mirka Gašovića za javnog tužioca u Osnovnom javnom tužilaštvu u Senti (broj 119-3483/15 od 17. decembra 2015. godine);

-Predlog odluke o izboru Mihalja Pakaija za javnog tužioca u Osnovnom javnom tužilaštvu u Bečeju (broj 119-3486/15 od 17. decembra 2015. godine);

-Predlog odluke o izboru Mladena Vujina za javnog tužioca u Osnovnom javnom tužilaštvu u Zrenjaninu (broj 119-3488/15 od 17. decembra 2015. godine);

-Predlog odluke o izboru Zorana Ivanovića za javnog tužioca u Osnovnom javnom tužilaštvu u Aranđelovcu (broj 119-3489/15 od 17. decembra 2015. godine);

-Predlog odluke o izboru Aleksandra Cvetkovića za javnog tužioca u Osnovnom javnom tužilaštvu u Jagodini (broj 119-3491/15 od 17. decembra 2015. godine);

-Predlog odluke o izboru Svetlane Vlajkov za javnog tužioca u Osnovnom javnom tužilaštvu u Kikindi (broj 119-3493/15 od 17. decembra 2015. godine);

-Predlog odluke o izboru Violete Vukmirović za javnog tužioca u Osnovnom javnom tužilaštvu u Trsteniku (broj 119-3496/15 od 17. decembra 2015. godine);

-Predlog odluke o izboru Snežane Džamić za javnog tužioca u Osnovnom javnom tužilaštvu u Kraljevu (broj 119-3497/15 od 17. decembra 2015. godine);

-Predlog odluke o izboru Danila Vujičića za javnog tužioca u Osnovnom javnom tužilaštvu u Čačku (broj 119-3498/15 od 17. decembra 2015. godine);

-Predlog odluke o izboru Dragana D. Jovanovića za javnog tužioca u Osnovnom javnom tužilaštvu u Kruševcu (broj 119-3499/15 od 17. decembra 2015. godine);

-Predlog odluke o izboru Marine Makariev za javnog tužioca u Osnovnom javnom tužilaštvu u Paraćinu (broj 119-3500/15 od 17. decembra 2015. godine).

Odbor je zaključio da liste kandidata i predloge navedenih odluka uputi Narodnoj skupštini sa predlogom da se razmatraju po hitnom postupku, u skladu sa članom 167. Poslovnika Narodne skupštine, imajući u vidu da je potrebno što pre stvoriti uslove za rad javnih tužilaštava sa izabranim javnim tužiocima.

Za izvestioca Odbora na sednici Narodne skupštine određen je Petar Petrović, predsednik Odbora.

Rasprava pod tačkom Razno nije otvarana.

Sednica je završena u 9,40 časova.

SEKRETAR ODBORA PREDSEDNIK ODBORA

Sanja Pecelj Petar Petrović